5. pielikums
iepirkuma “Dabasgāzes iegāde Siguldas novada pašvaldības vajadzībām”
(identifikācijas Nr. SNP 2026/93/AK) nolikumam

LĪGUMS Nr. __________________
par dabasgāzes iegādi Siguldas novada pašvaldības vajadzībām

	Siguldā                                                                              Līguma datums ir tā elektroniskās                                                      parakstīšanas datums

	


Siguldas novada pašvaldība, reģ.Nr.90000048152, juridiskā adrese Pils iela 16, Sigulda, Siguldas novads, LV – 2150, kuru, pamatojoties uz Siguldas novada pašvaldības domes 2023.gada 18.maija saistošajiem noteikumiem Nr.8 “Siguldas novada pašvaldības nolikums” (protokols Nr.7, 1.§), pārstāv ________________________, turpmāk tekstā – Lietotājs, no vienas puses,
un
_________________________, reģistrācijas Nr._______________, juridiskā adrese _________________________, kuru, pamatojoties uz __________________, pārstāv _________________________, turpmāk tekstā – Piegādātājs, no otras puses, turpmāk tekstā katrs atsevišķi saukti arī – Puse, bet abi kopā – Puses, saskaņā ar iepirkuma “Dabasgāzes iegāde Siguldas novada pašvaldības vajadzībām” (identifikācijas Nr. SNP 2026/93/AK), turpmāk – Iepirkums, rezultātiem noslēdz šādu līgumu, turpmāk tekstā – Līgums: 

1. LĪGUMĀ LIETOTIE TERMINI
1.1. Gazificētie objekti – Līguma 1. pielikumā norādītie Lietotāja īpašumā un valdījumā esošie nekustamie īpašumi (Objekti).
1.2. Sistēmas pakalpojumi – dabasgāzes sadales, pārvades un uzglabāšanas pakalpojumi.
1.3. PVN – Pievienotās vērtības nodoklis.
1.4. Nepārvarama vara – notikumi, kurus nav iespējams ne paredzēt, ne novērst un kuri iziet ārpus Pušu kontroles un atbildības: dabas katastrofa, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, un citi apstākļi, kas neiekļaujas Pušu iespējamās kontroles robežās.

2. LĪGUMA PRIEKŠMETS
2.1. [bookmark: _Hlk57906557]Piegādātājs pārdod, bet Lietotājs pērk dabasgāzi Lietotāja Gazificēto objektu  nodrošināšanai ar siltumapgādi saskaņā ar Līguma noteikumiem, Tehniskajā specifikācijā (Līguma 1. pielikums) noteiktajām prasībām, atbilstoši normatīvajiem aktiem un Piegādātāja iesniegtajam Finanšu piedāvājumam (Līguma 2. pielikums).
2.2. Dabasgāzes īpašuma tiesību nodošana notiek uz Lietotāja Gazificēto objektu dabasgāzes apgādes sistēmas piederības robežas.
2.3. Tehniskā specifikācijā (Līguma 1. pielikums) norādītie dabasgāzes apjomi ir uzskatāmi par prognozējamiem apjomiem visā Līguma darbības laikā. Lietotājs ir tiesīgs iepirkt tādu dabasgāzes apjomu (daudzumu), kāds nepieciešams tā darbības nodrošināšanai un samazināt vai palielināt Tehniskā specifikācijā (Līguma 1. pielikums) norādīto apjomu, un Piegādātājam nav tiesību pieprasīt, lai Lietotājs Līguma darbības laikā nopirktu un apmaksātu dabasgāzi Tehniskā specifikācijā (Līguma 1. pielikums) minētajā apjomā (daudzumā), t.sk. nemaksājot līgumsodu, neatlīdzinot zaudējumus un nepiemērojot paaugstinātus tarifus.
2.4. Līguma izpildes laikā Lietotājam ir tiesības pievienot vai izslēgt Līguma 1. pielikumā noteikto objektu skaitu, rakstiski par to informējot Piegādātāju. Puses noslēdz attiecīgu vienošanos, kuru Piegādātājs nepamatoti neatsaka.

3. DABASGĀZES APGĀDES SISTĒMAS PAKALPOJUMI
3.1. Piegādātājam atbilstoši normatīvajiem aktiem uz Līguma noslēgšanas dienu jābūt spēkā esošiem līgumiem, kas saistīti ar sistēmas pakalpojumu (dabasgāzes uzglabāšanas, pārvades un sadales sistēmas pakalpojumu) un balansēšanas pakalpojuma nodrošināšanu Lietotājam. Piegādātājs ir pilnvarots saņemt no sistēmas operatoriem un sniegt sistēmas operatoriem visu Līguma izpildei nepieciešamo informāciju. 
3.2. Dabasgāzes piegādi Lietotājam Gazificētajos objektos līdz dabasgāzes apgādes sistēmas piederības robežai atļautās maksimālās slodzes robežās nodrošina sadales sistēmas operators normatīvajos aktos noteiktajā kārtībā.
3.3. Lietotājam ir saistošas normatīvajos aktos paredzētās un sadales sistēmas operatora izstrādātajā un tā tīmekļa vietnē publicētajā kārtībā noteiktās dabasgāzes apgādes sistēmas lietošanas un sistēmas pakalpojumu izmantošanas prasības. 
3.4. Lietotājam ir pienākums nepārsniegt Gazificētajos objektos atļauto maksimālo slodzi. Atļautā maksimālā slodze var tikt palielināta normatīvajos aktos noteiktajā kārtībā pēc tam, kad Līgumā izdarīti attiecīgi grozījumi.

4. DABASGĀZES CENA UN MAKSA PAR SISTĒMAS PAKALPOJUMIEM
4.1. Līguma darbības laikā Piegādātājs pārdod un Lietotājs pērk dabasgāzi par fiksētu Līgumcenu ____ EUR/MWh, kas atbilst Piegādātāja iesniegtajam Finanšu piedāvājumam (Līguma 2. pielikums). Līgumcenā ir iekļautas visas ar Iepirkuma priekšmetu saistītās izmaksas, kas saistītas ar dabasgāzes tirdzniecību un piegādi līdz sistēmas lietotājam, tajā skaitā dabasgāzes cena, pārvades jaudas izmaksas, uzglabāšanas pakalpojumu izmaksas, balansēšanas pakalpojumu izmaksas, tirdzniecības izmaksas, rēķinu izrakstīšanas un maksājumu iekasēšanas, apstrādes un citas izmaksas par darbībām, kas saistītas ar dabasgāzes tirdzniecību, kā arī visi Piegādātājam piemērojamie nodokļi un nodevas, ciktāl to samaksu paredz normatīvie akti, izņemot akcīzes nodokli un pievienotās vērtības nodokli (turpmāk – Līgumcena). Piegādātājam nav tiesību pieprasīt no Lietotāja papildu samaksu par izmaksām, kas ir ietvertas Līgumcenā.
Cenā nav iekļautas šādas izmaksas (tiek noteiktas atbilstoši Sabiedrisko pakalpojumu regulēšanas komisijas vai normatīvajos aktos noteiktajiem tarifiem): 
1) maksa par pārvades sistēmas pakalpojumu – izejas punktu Latvijas lietotāju apgādei; 
2) maksa par sadales sistēmas pakalpojumiem (kopējo maksājumu par sadales sistēmas pakalpojumiem veido fiksēta un mainīgā daļa. Fiksētais tarifs katram objektam atkarīgs no atļautās maksimālās slodzes, mainīgais tarifs – atbilstoši patēriņa grupai); 
3) akcīzes nodoklis dabasgāzes izmantošanas mērķim “par kurināmo”; 
4) PVN. 
4.2. Līguma kopējā summa Līguma darbības laikā nepārsniegs 232 000,00 EUR (divi simti trīsdesmit divi tūkstoši euro, 00 centi), neieskaitot PVN. 
Līgumcenā tiek ieskaitītas izmaksas par dabasgāzi (mainīgā komponente) un Piegādātāja tirdzniecības uzcenojums.
Līgumcenā netiek ieskaitītas pārējās no Piegādātāja neatkarīgās izmaksas, kuras nosaka Sabiedrisko pakalpojumu regulēšanas komisija vai Latvijas Republikas normatīvie akti par nodokļiem un nodevām: maksa par pārvades sistēmas pakalpojumu – izejas punktu Latvijas lietotāju apgādei; maksa par sadales sistēmas pakalpojumiem (fiksētā un mainīgā daļa); akcīzes nodoklis dabasgāzes izmantošanas mērķim “par kurināmo”. 
4.3. Ja kāda no Līguma 4.1. punktā norādītajām izmaksu pozīcijām ir apliekama ar PVN vai akcīzes nodokli, tad tās Lietotājs apmaksā atbilstoši normatīvo aktu prasībām.
4.4. Lietotājam nav pienākums izmantot visu Līguma 4.2. punktā noteikto Līguma kopējo summu.

5. SAŅEMTĀS DABASGĀZES UZSKAITE UN NORĒĶINU KĀRTĪBA
5.1. Komercuzskaites mēraparātu rādījumus saņemtās dabasgāzes uzskaitei Lietotājam ir pienākums paziņot sadales sistēmas operatoram, ievērojot kārtību un termiņus, kas noteikti sadales sistēmas operatora tīmekļa vietnē publicētajā sadales sistēmas pakalpojumu izmantošanas kārtībā.
5.2. Lietotāja patērēto dabasgāzes daudzumu uzskaita kubikmetros (m3). Ja komercuzskaites mēraparātiem uzstādīti temperatūras un spiediena korektori, uzskaites datus nosaka standarta apstākļos. Lietotāja norēķiniem ar Piegādātāju par patērēto dabasgāzi, kā arī saņemtajiem sadales sistēmas pakalpojumiem sadales sistēmas operators uzskaitīto dabasgāzes daudzumu pārrēķina kWh, izmantojot pārvades sistēmas operatora tīmekļvietnē publicētos datus par gāzes dienas dabasgāzes vidējo svērto augstāko siltumspēju standartapstākļos.
5.3. Maksu par Lietotāja saņemtajiem sistēmas pakalpojumiem aprēķina, pamatojoties uz dabasgāzes patēriņu Gazificētajos objektos un ņemot vērā Enerģētikas likumā noteiktā kārtībā apstiprinātos un dabasgāzes saņemšanas brīdī spēkā esošos sistēmas pakalpojumu (skat. arī Līguma 4.1.punktu) tarifus. Informācija par spēkā esošajiem tarifiem pieejama Sabiedrisko pakalpojumu regulēšanas komisijas tīmekļa vietnē www.sprk.gov.lv.
5.4. Piegādātājs 3 (trīs) darba dienu laikā pēc informācijas saņemšanas no sadales sistēmas operatora par Lietotāja saņemto dabasgāzes daudzumu elektroniski sagatavo rēķinu un nosūta to no e-pasta:_________________ uz e-pasta adresi: _________________. Piegādātājs apņemas iesniegt Lietotājam strukturētu elektronisku rēķinu XML formātā uz izveidoto papildus e-adreses apakšadresi EREĶINI@90000048152. Papildus rēķina laukā “Piezīmes” jāieraksta Lietotāja struktūrvienības nosaukums – ____. Elektroniskā rēķina apmaksas termiņu skaita no dienas, kad Piegādātājs ir iesniedzis Lietotājam Elektronisko rēķinu, ar nosacījumu, ka Piegādātājs ir iesniedzis pareizi, atbilstoši Līguma nosacījumiem, aizpildītu Elektronisko rēķinu un Lietotājs to ir pieņēmis apmaksai. Piegādātājam, sagatavojot rēķinu, tajā jāiekļauj informācija par Līguma numuru un Gazificējamo objektu adreses. Līdz brīdim, kamēr Piegādātājs nav noformējis atbilstoši Līguma prasībām, uzskatāms, ka Piegādātājs rēķinu nav iesniedzis.
5.5. Lietotājam ir pienākums veikt samaksu par pārskata mēnesī saņemto dabasgāzi un sistēmas pakalpojumiem 20 (divdesmit) dienu laikā no dienas, kad Piegādātājs iesniedzis rēķinu par faktiski patērēto dabasgāzes apjomu iepriekšējā mēnesī, naudu pārskaitot uz Piegādātāja izrakstītajā rēķinā norādīto norēķinu kontu. Maksājums tiek uzskatīts par izpildītu dienā, kad Lietotājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei

6. PUŠU TIESĪBAS UN PIENĀKUMI 
6.1. Puses apņemas ievērot Enerģētikas likuma, Ministru kabineta 2017. gada 7. februāra noteikumu Nr. 78 “Dabasgāzes tirdzniecības un lietošanas noteikumi” un citu saistošo Latvijas Republikas normatīvo aktu prasības.
6.2. Piegādātājs apņemas:
6.2.1. nodrošināt dabasgāzes pārdošanu Lietotājam par Līgumā noteikto Līgumcenu Lietotājam nepieciešamajā daudzumā atbilstoši Tehniskajā specifikācijā (Līguma 1. pielikums) noteiktajām prasībām;
6.2.2. nodrošināt, ka atbilstoši normatīvajiem aktiem uz Līguma noslēgšanas dienu un visā Līguma darbības laikā Piegādātājam ir spēkā esošs sadales sistēmas pakalpojuma līgums ar sadales sistēmas operatoru.
6.2.3. nodrošināt, ka atbilstoši normatīvajiem aktiem uz Līguma noslēgšanas dienu un visā Līguma darbības laikā Piegādātājs ir reģistrēts Dabasgāzes tirgotāju reģistrā un tas ir tiesīgs tirgot dabasgāzi Latvijas Republikas teritorijā;
6.2.4. nodrošināt, ka visā Līguma darbības laikā Piegādātājam būs pietiekami resursi, lai nodrošinātu dabasgāzes apjomu ne mazāk kā 20 000 Nm3 mēnesī;
6.2.5. nodrošināt, ka atbilstoši normatīvajiem aktiem uz Līguma noslēgšanas dienu un visā Līguma darbības laikā Piegādātājam ir spēkā esoši līgumi, kas saistīti ar sistēmas pakalpojumu un balansēšanas pakalpojuma nodrošināšanu Lietotājam, un ka Piegādātājs ir pilnvarots saņemt no sistēmas operatoriem un sniegt sistēmas operatoriem visu Līguma izpildei nepieciešamo informāciju;
6.2.6. nodrošināt dabasgāzes pārdošanu visā Līguma darbības laikā;
6.2.7. nodrošināt piegādājamās dabasgāzes kvalitātes parametru atbilstību Ministru kabineta 2025. gada 21. janvāra noteikumos Nr. 50 “Noteikumi par prasībām gāzveida stāvoklī pārvērstas sašķidrinātās dabasgāzes, no atjaunīgajiem energoresursiem saražota vai iegūta gāzveida kurināmā un mazoglekļa gāzveida kurināmā ievadīšanai dabasgāzes pārvades un sadales sistēmā” un citos normatīvajos aktos izvirzītajām prasībām;
6.2.8. pārtraukt dabasgāzes tirdzniecību Lietotāja norādītajam Gazificētajam objektam pirms Līguma darbības termiņa beigām, pamatojoties uz Lietotāja rakstisku paziņojumu, kurš iesniegts Piegādātājam vismaz 15 (piecpadsmit) kalendāra dienas iepriekš. Dabasgāzes padeve tiek pārtraukta tekošā mēneša pēdējā dienā;
6.2.9. norēķināties ar sistēmas pakalpojumu sniedzējiem par Līguma izpildes nodrošināšanai Lietotājam sniegtajiem sistēmas pakalpojumiem (t.sk. saistītiem to palīgpakalpojumiem);
6.2.10. noslēgt vienošanos ar Lietotāju par grozījumiem Līgumā, ja Līguma darbības laikā Lietotājs vēlas grozīt Tehniskajā specifikācijā pievienoto Gazificēto objektu sarakstu, pievienojot jaunu (-us) objektu (-us) vai arī izslēdzot sarakstā iekļauto (-os) objektu (-us);
6.2.11. ievērot un pildīt citus normatīvajos aktos un Tehniskajā specifikācijā noteiktos pienākumus.
6.3. Lietotājs apņemas:
6.3.1. samaksāt Piegādātājam par Lietotāja faktiski patērēto dabasgāzi, saņemtajiem sistēmas pakalpojumiem un normatīvajos aktos noteiktos nodokļus dabasgāzei un sistēmas pakalpojumiem (t.sk. saistītajiem to palīgpakalpojumiem) Līgumā noteiktajā kārtībā un termiņā;
6.3.2. ievērot Lietotāja Gazificētajiem objektiem noteikto atļauto maksimālo dabasgāzes padeves slodzi;
6.3.3. nekavējoties, bet ne vēlāk kā attiecīgās dienas laikā informēt Sadales sistēmas operatoru vai Piegādātāju, ja konstatēta neatbilstošas kvalitātes dabasgāzes pārdošana;
6.3.4. sniegt patiesu informāciju par komercuzskaites mēraparāta rādījumiem;
6.3.5. nodrošināt uzstādīto komercuzskaites mēraparātu un plombu saglabāšanu un ekspluatāciju atbilstoši to instrukcijām;
6.3.6. Lietotāja pārstāvja klātbūtnē nodrošināt sadales sistēmas operatoram piekļuvi dabasgāzes apgādes sistēmai komercuzskaites mēraparātu rādījumu nolasīšanai, apskates laiku Pusēm iepriekš saskaņojot;
6.3.7. nodrošināt atbildīgo personu par gāzes saimniecību Līguma darbības laikā Lietotāja Gazificētajos objektos;
6.3.8. ziņot sadales sistēmas operatoram par konstatētajiem komercuzskaites mēraparātu vai plombu bojājumiem;
6.3.9. sniegt Piegādātājam Lietotāja rīcībā esošo informāciju, kas Piegādātājam nepieciešama Līgumā noteikto saistību izpildei;
6.3.10. gadījumā, ja Gazificētā objekta īpašuma, lietošanas vai valdījuma tiesības iegūst cita persona, Lietotājs un jaunajai dabasgāzes lietotājs 3 (trīs) darba dienu laikā no īpašuma, valdījuma vai lietojuma tiesību maiņas paziņo sadales sistēmas operatoram par šo faktu, nosūtot saskaņotu komercuzskaites mēraparāta rādījuma fiksācijas aktu. Ar rādījuma fiksācijas akta starpniecību sadales sistēmas operators tiek informēts par jaunā dabasgāzes lietotāja izvēlēto tirgotāju;
6.3.11. ievērot un pildīt citus normatīvajos aktos noteiktos pienākumus.
6.4. Piegādātāja tiesības:
6.4.1. pieprasīt un saņemt Lietotāja rīcībā esošo informāciju, kas Piegādātājam un Sadales sistēmas operatoram ir nepieciešama Līgumā noteikto saistību izpildei;
6.4.2. saņemt samaksu par Lietotāja faktiski patērēto dabasgāzi, saņemtajiem sistēmas pakalpojumiem (t.sk. saistītiem to palīgpakalpojumiem);
6.4.3. pieprasīt Lietotājam iesniegt dokumentus, kas apliecina Gazificētā objekta īpašuma, lietošanas vai valdījuma tiesības.
6.4.4. izmantot citas normatīvajos aktos Piegādātājam paredzētās tiesības.
6.5. Lietotāja tiesības:
6.5.1. saņemt dabasgāzi, balansēšanas un sistēmas pakalpojumus atbilstoši Līguma noteikumiem, Tehniskajā specifikācijā noteiktajām prasībām un normatīvajiem aktiem;
6.5.2. Līguma darbības laikā, noslēdzot rakstveida vienošanos ar Piegādātāju, grozīt Tehniskajā specifikācijā pievienoto Gazificēto objektu sarakstu, tam pievienojot jaunus objektus vai arī objektus no tā izslēdzot. Pievienojot jaunu objektu, dabasgāzes cena tiek noteikta  atbilstoši Līguma 4.1.punktā noteiktajam;
6.5.3. saņemt no Piegādātāja normatīvajos aktos noteikto informāciju, kas saistīta ar dabasgāzes pārdošanu Lietotājam;
6.5.4. pieprasīt Piegādātājam iesniegt Piegādātāja noslēgto, spēkā esošu sadales sistēmas pakalpojuma līgumu ar sadales sistēmas operatoru kopijas, uzrādot oriģinālus, ja nepieciešams;
6.5.5. saņemt no Piegādātāja informāciju par dabasgāzes piegādes pārtraukumiem un iespējamo dabasgāzes piegādes atjaunošanas laiku, ja šāda informācija ir Piegādātāja rīcībā;
6.5.6. nesaskaņu gadījumā par dabasgāzes kvalitāti, noņemt dabasgāzes paraugus, lai veiktu dabasgāzes kvalitātes analīzi. Kvalitātes analīzes izmaksas sedz Piegādātājs, ja no analīzes rezultāta secināms, ka piegādāta neatbilstošas kvalitātes dabasgāze;
6.5.7. iesniegt Piegādātājam pretenziju par tā izrakstīto rēķinu un pārdoto dabasgāzi;
6.5.8. izmantot citas normatīvajos aktos Lietotājam paredzētās tiesības.

7. PUŠU ATBILDĪBA UN LĪGUMSODS
7.1. Rēķina apmaksas kavējuma gadījumā Piegādātājam ir tiesības pieprasīt Lietotājam līgumsodu 0,15% (nulle, komats, piecpadsmit procenti) apmērā no nesamaksātās rēķina summas par katru kavējuma dienu, bet ne vairāk kā 10% (desmit procentus) no nesamaksātās rēķina summas.
7.2. Lietotājam ir tiesības nodot ar Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem.
7.3. Ja Lietotājs sniedz nepatiesu informāciju par īpašuma, lietošanas vai valdījuma tiesībām uz gazificēto objektu, tas sedz visus zaudējumus, kas nodarīti šādas informācijas sniegšanas rezultātā.
7.4. Piegādātājs nav atbildīgs, ja Lietotājam nav iespējams pārdot dabasgāzi sakarā ar to, ka sistēmas operators nesniedz Lietotājam sistēmas pakalpojumus no Piegādātāja neatkarīgu iemeslu dēļ.

8. LĪGUMA SPĒKĀ STĀŠANĀS UN IZBEIGŠANA
8.1. Līgums ir spēkā 24 (divdesmit četrus) mēnešus vai līdz brīdim, kad sasniegta Līguma 4.2.punktā minētā Līguma kopējā summa, atkarībā no tā, kurš no nosacījumiem iestājas pirmais.
8.2. Līgums var tikt izbeigts pirms termiņa jebkurā brīdī, Pusēm par to rakstiski vienojoties, vai vienpusēji Līgumā un normatīvajos aktos noteiktajā kārtībā un gadījumos.
8.3. Lietotājam ir tiesības vienpusēji atkāpties no Līguma, par to rakstiski paziņojot Piegādātājam 5 (piecas) darba dienas iepriekš un neatlīdzinot tādējādi radušos zaudējumus, ja:
8.3.1. ir uzsākta Piegādātāja likvidācija vai reorganizācija, Piegādātājs ir atzīts par maksātnespējīgu, ierosināts Piegādātāja tiesiskās aizsardzības process vai iestājas citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Lietotāja tiesības, kas izriet no Līguma;
8.3.2. Piegādātājs Līguma darbības laikā divas vai vairāk reizes nav spējis nodrošināt Līgumam atbilstošas dabasgāzes piegādi vai dabasgāzes piegādi atbilstoši Lietotāja vajadzībām, un Lietotājs par to ir rakstveidā brīdinājis Piegādātāju;
8.3.3. Piegādātājs ir zaudējis tiesības nodrošināt dabasgāzes tirdzniecību vai jebkurā Līguma izpildes stadijā noskaidrojas, ka Piegādātājs nav spējīgs izpildīt Līgumā noteiktās saistības kopumā vai kādā to daļā;
8.3.4. Piegādātājs nepilda saistības atbilstoši Līguma nosacījumiem;
8.4. Lietotājam ir tiesības vienpusēji atkāpties no Līguma, par to rakstiski paziņojot Piegādātājam 20 (divdesmit) darba dienas iepriekš un neatlīdzinot tādējādi radušos zaudējumus, ja Lietotājam objektīvu apstākļu dēļ zūd nepieciešamība saņemt dabasgāzi un sistēmas pakalpojumus.
8.5. Līgumu nav iespējams izpildīt un tas nekavējoties izbeidzams, ja:
8.4.1. Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
8.4.2. Līguma izpildē tiek ietvertas Krievijas Federācijas un Baltkrievijas Republikas izcelsmes preces un pakalpojumi atbilstoši PIL 2.2 pantā noteiktajam.
8.6. Izbeidzot Līgumu 8.4. un 8.5. apakšpunktā norādītajos gadījumos, Piegādātājs maksā Lietotājam līgumsodu 10% (desmit procenti) apmērā no Līguma 4.2. punktā noteiktās Līguma summas. Līguma šajā apakšpunktā noteiktais līgumsods Piegādātājam ir jāsamaksā 5 (piecu) darba dienu laikā, skaitot no dienas, kad Piegādātājs ir saņēmis Lietotāja rēķinu, pārskaitot līgumsodu uz Lietotāja Līgumā norādīto norēķinu kontu.
8.7. Piegādātājam ir tiesības vienpusēji izbeigt Līgumu bez jebkāda zaudējumu atlīdzības pienākuma, vismaz 10 (desmit) darba dienas iepriekš rakstiski brīdinot Lietotāju, ja Lietotājs savas darbības vai bezdarbības dēļ kavē Līguma 5.5. punktā noteikto samaksas termiņu un minēto trūkumu nenovērš 15 (piecpadsmit) darba dienu laikā pēc Piegādātāja rakstveida brīdinājuma nosūtīšanas dienas Lietotājam.
8.8. Piegādātājam ir tiesības vienpusēji izbeigt Līgumu tā daļā un pieprasīt Sadales sistēmas operatoram pārtraukt dabasgāzes piegādi attiecīgajam Gazificētajam objektam, par to brīdinot Lietotāju vismaz 5 (piecas) darba dienas iepriekš, ja Piegādātājam ir kļuvis zināms, ka Lietotājs ir zaudējis Gazificētā objekta īpašuma, lietošanas vai valdījuma tiesības. 
8.9. Lietotājs, izbeidzot lietot dabasgāzi Gazificētajā objektā, ir tiesīgs vismaz 10 (desmit) dienas iepriekš informējot par to Piegādātāju, vienpusēji izbeigt Līgumu daļā par dabasgāzes tirdzniecību attiecībā uz attiecīgo Gazificēto objektu (izslēgt objektu no dabasgāzes patērējošo objektu saraksta (Līguma 1.pielikums)). Pēc paziņošanas Piegādātājam par dabasgāzes tirdzniecības pārtraukšanu attiecīgajā objektā un dabasgāzes padeves pārtraukšanu uz attiecīgo objektu, Piegādātājs neietver šo objektu rēķinos un Lietotājs neapmaksā rēķinus attiecībā uz šo Gazificēto objektu.
8.10. Izbeidzot Līgumu daļā par dabasgāzes tirdzniecību attiecībā uz attiecīgo Gazificēto objektu, Lietotājs, lai pārtrauktu dabasgāzes padevi, nodrošina sadales sistēmas operatoram piekļuvi dabasgāzes apgādes sistēmai Gazificētajā objektā, attiecībā uz kuru tiek izbeigts Līgums par dabasgāzes tirdzniecību.

9. KONFIDENCIALITĀTE
9.1.  Puses apņemas neizpaust trešajām personām informāciju saistībā ar dabasgāzes piegādi, kura bijusi pieejama Līguma izpildes laikā, izņemot gadījumus, kad šādas informācijas sniegšana ir noteikta tiesību aktos vai informāciju pieprasa tiesībsargājošās vai citas iestādes, kurām ir piešķirtas šādas tiesības saskaņā ar Latvijas Republikas normatīvajiem aktiem.
9.2. Par konfidenciālu informāciju uzskatāma:
9.2.1. jebkura informācija un dati neatkarīgi no to formas, informācijas nesēja un iegūšanas veida, kas ir vai var būt saistīta ar dabasgāzes piegādi, tās maksu, tehniskajiem risinājumiem, vietas piekļuves datiem;
9.2.2. jebkuri ziņojumi, analīzes, pārskati un citi dokumenti, ko ir sagatavojusi kāda no Pusēm, Pušu darbinieki un/vai to pilnvarotās personas, saistībā ar Līgumu un tā izpildi.
9.3. Konfidenciālās informācijas noteikumi ir spēkā Līguma darbības laikā, kā arī pēc Līguma darbības izbeigšanās.
9.4. Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.

10. NEPĀRVARAMA VARA
10.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu ārkārtēja rakstura apstākļu rezultātā, kurus Puses nevarēja iepriekš paredzēt un novērst.
10.2. Pie šādiem apstākļiem pieskaitāmi – ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.
10.3. Par nepārvaramas varas apstākli un saistību neizpildes vai neatbilstošu izpildes attaisnojumu nevar tikt atzīts Piegādātāja un citu iesaistīto personu saistību neizpilde vai nesavlaicīga izpilde.
10.4. Tai Pusei, kas atsaucas uz nepārvaramu, ārkārtēja rakstura apstākļu darbību, 5 (piecu) darba dienu laikā par tiem jāpaziņo otrai Pusei, norādot iespējamo saistību izpildes termiņu.
10.5. Ja nepārvaramu ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katrai no Pusēm ir tiesības vienpusēji lauzt Līgumu. Ja Līgums šādā kārtā tiek izbeigts, nevienai no Pusēm nav tiesību pieprasīt no otras Puses zaudējumu atlīdzību.

11. PERSONAS DATU AIZSARDZĪBA
11.1. Veicot apmaiņu ar fizisko personu datiem, kas nepieciešami Līgumā noteikto saistību izpildei, Puse, kura sniedz fizisko personu datus, tos pienācīgi šifrē vai aizsargā kādā citā veidā un nodrošina, ka tie ir pieejami tikai īpaši ieceltiem Puses darbiniekiem.
11.2. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.
11.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.
11.4. Ja saskaņā ar piemērojamiem normatīvajiem aktiem Pusēm var rasties pienākums nodot tālāk trešajām personām no otras Puses iegūtos fizisko personu datus, attiecīgā Puse pirms šādu datu nodošanas informē par to otru Pusi, ja vien normatīvie akti to neaizliedz.
11.5. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
11.6. Katra no Pusēm ir tiesīga nekavējoties apturēt turpmāku personas datu nosūtīšanu, ja otra Puse nenodrošina datu apstrādes prasību ievērošanu (t.sk. no attiecīgās Puses darbiniekiem, Apakšuzņēmējam), ko tai uzliek šis Līgums vai jebkādi piemērojamie normatīvie akti. Šajā gadījumā Puse, kas konstatē pārkāpumu, ir tiesīga pieprasīt otras Puses nodoto datu atdošanu atpakaļ un tam sekojošu datu dzēšanu no otras Puses sistēmām.  
11.7. Pēc Līguma izbeigšanas vai darbības termiņa beigām Puses nodod atpakaļ no otras Puses saņemtos personas datus un to kopijas un, ciktāl to pieļauj piemērojamie normatīvie akti, iznīcina visus šādus datus un iesniedz rakstveida apliecinājumu otrai Pusei par šā apakšpunkta izpildi.
11.8. Puses apliecina, ka:
11.8.1. personas datu apstrāde, tostarp nosūtīšana, tiek un arī turpmāk tiks veikta saskaņā ar piemērojamiem normatīvajiem aktiem un tikai un vienīgi šajā Līgumā norādītajam mērķim;
11.8.2. ka tās sniegs atbildi uz jebkādiem datu subjektu pieprasījumiem par datu subjektus interesējošiem jautājumiem saistībā ar datu subjektu datu apstrādi;
11.8.3. nodrošinās saņemto personas datu aktualitāti un neuzglabās datus ilgāk par faktisko datu apstrādes periodu, ja vien piemērojamie normatīvie akti neparedz citu kārtību;
11.8.4. bez otras Puses rakstiskas piekrišanas nepieļaus datu nodošanu tālākai apstrādei Apakšuzņēmējiem. Ja ir saņemta šajā apakšpunktā minētā piekrišana, nodrošinās, ka Apakšuzņēmējs izpilda visas šajā Līgumā noteiktās saistības, kas attiecināmas uz personas datiem, un iesniegs ar Apakšuzņēmēju noslēgtā līguma apliecinātu kopiju;
11.8.5. uzglabās ierakstus par visām veiktajām datu apstrādes darbībām, nodrošinās, ka jebkura ar šādiem datiem veikta darbība ir izsekojama, tostarp, var atsekot to, kam šādi dati tika pārsūtīti, kāda veida dati, kādiem mērķiem;
11.8.6. pēc otras Puses pieprasījuma, ļaus attiecīgajai Pusei un uzraugošajām valsts iestādēm iekļūt telpās, kuras attiecīgā Puse izmanto datu apstrādei, lai veiktu šajā Līgumā paredzēto apstrādes darbību pārbaudi.

12. PUŠU PĀRSTĀVJI
12.1. Lai sekmētu līgumsaistību izpildi pienācīgā kārtā un šajā Līgumā noteiktajos termiņos, Līguma izpildē Puses nosaka kontaktpersonas un to pilnvarojuma apjomu: 
12.2.1. Lietotāja kontaktpersona, Siguldas novada Infrastruktūras pārvaldes Pašvaldības īpašumu pārvaldības nodaļas nekustamā īpašuma speciālists ēku apsaimniekošanas jautājumos Edvīns Vilcāns, tālr. Nr. +371 28605538, e-pasta adrese: edvins.vilcans@sigulda.lv. Lietotāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Lietotāju un Piegādātāju, pieprasīt no Piegādātāja informāciju, sniegt informāciju Piegādātājam, nodrošināt ar Līgumu saistītās dokumentācijas nodošanu/pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi (t.sk. parakstīt pieņemšanas-nodošanas aktus). Šī persona nav pilnvarota izdarīt grozījumus un papildinājumus Līgumā, ieskaitot, grozīt Līgumcenu un/vai Līguma termiņu;
12.2.2. Piegādātāja kontaktpersona:_________________________, tālr. Nr.+371 _____________, e-pasts:_____________. Piegādātāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Lietotāju un Piegādātāju, pieprasīt no Lietotāja informāciju, sniegt informāciju Lietotājam, nodrošināt ar Līgumu saistītās dokumentācijas nodošanu/pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona ir/nav pilnvarota izdarīt grozījumus un papildinājumus Līgumā, ieskaitot, grozīt Līgumcenu un/vai Līguma termiņu.
12.3. Operatīvie sakari par dabasgāzes apgādes režīma regulēšanu tiek uzturēti ar Sadales sistēmas operatora dispečeriem pa Sadales sistēmas operatora tīmekļa vietnē www.gaso.lv  norādīto tālruņa numuru 155 vai ar Sadales sistēmas operatora avārijas dienestu pa tālruņa numuru 114.

13. APAKŠUZŅĒMĒJU PIESAISTĪŠANA UN MAIŅA 
13.1.  Piegādātājs nav tiesīgs bez saskaņošanas ar Lietotāju veikt Piegādātāja piedāvājumā Iepirkumā norādītā apakšuzņēmēja nomaiņu un iesaistīt papildu apakšuzņēmējus Līguma izpildē. Lietotājs ir tiesīgs prasīt apakšuzņēmēja viedokli par nomaiņas iemesliem.
13.2.  Lietotājs nepiekrīt Piegādātāja Iepirkumā norādītā apakšuzņēmēja nomaiņai, ja pastāv kāds no šādiem nosacījumiem:
13.2.1. piedāvātais apakšuzņēmējs neatbilst Iepirkumā apakšuzņēmējiem izvirzītajām prasībām;
13.2.2. tiek nomainīts apakšuzņēmējs, uz kura iespējām Iepirkumā Piegādātājs balstījies, lai apliecinātu savas kvalifikācijas atbilstību paziņojumā par līgumu un Iepirkumā noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām. 
13.3.  Lietotājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
13.4.  Lietotājs pieņem lēmumu atļaut vai atteikt Piegādātāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
13.5.  Ja Piegādātājs neievēro Līguma 13. sadaļā noteikto iesaistītā apakšuzņēmēju nomaiņas kārtību, Lietotājs var apturēt Līguma izpildi līdz Piegādātājs ir novērsis konstatētos pārkāpumus, Līguma izpildes termiņš netiek pagarināts.
13.6. Par Līguma izpildē piesaistīto apakšuzņēmēju piegādātās dabasgāzes kvalitāti un atbilstību Līguma nosacījumiem atbild Pārdevējs.

14. CITI NOTEIKUMI
14.1. Jebkuras izmaiņas vai papildinājumi Līgumā, ciktāl tie nav pretrunā ar Latvijas Republikas normatīvajiem aktiem publisko iepirkumu jomā, jānoformē rakstiski un jāparaksta abiem Līdzējiem. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.
14.2. Ja kādai no Pusēm tiek mainīts juridiskais statuss, kādi Līgumā minētie Pušu rekvizīti vai Līgumā minētās Pušu kontaktpersonas, tad tā nekavējoties paziņo par to otrai Pusei. 
14.3. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
14.4. Par Līguma grozījumiem un papildinājumiem, Puses vienojas rakstiski un ievērojot Publisko iepirkuma likuma noteikumus. Līguma grozījumi un papildinājumi ir Līguma neatņemama sastāvdaļa.
14.5. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.
14.6. Informācija par sadales sistēmas operatoru: 
Akciju sabiedrība “Gaso” 
Vien. reģ. Nr. 40203108921
Juridiskā adrese: Vagonu ielā 20, Rīgā, LV-1009 
Kontaktu centra tālrunis: 155
Avārijas dienesta tālrunis: 114.
14.7. Līgums sastādīts latviešu valodā elektroniska dokumenta formātā un parakstīts ar drošu elektronisko parakstu, kas satur laika zīmogu. Pie katras no Pusēm atrodas Līguma ekesemplārs elektroniski parakstīta dokumenta formātā. 
14.8. Līgumam tā noslēgšanas brīdī tiek pievienoti šādi pielikumi, kuri ir tā neatņemamas sastāvdaļas:
14.8.1. 1.pielikums -Tehniskā specifikācija/tehniskais piedāvājums;
14.8.2. 2.pielikums - Finanšu piedāvājums.

15. PUŠU REKVIZĪTI UN PARAKSTI 
	Lietotājs:
Siguldas novada pašvaldība
Reģ. Nr. 90000048152
Pils iela 16, Sigulda
Siguldas nov., LV-2150
Konts: LV15UNLA0027800130404
Banka: AS “SEB Banka”
	Piegādātājs:


	_________________________
	____________________________

